A GYAKORLATI TERMÉSZETVÉDELEM MEGINDÍTÁSA MAGYARORSZÁGON. 29 



A gyakorlati természetvédelem megindítása 

 Magyarországon. 



Irta Schenk Jakab. 



Java virágzásukban lesorvadt remények avarja, ellemetett álmok 

 sírhantjai jelezték a magyar természetvédelmi törekvések eddigi útját, 

 a közeli föltámadás minden reménye nélkül. A lelkiismeretes tisztviselő 

 kötelességtudásával, de teljes rezignáltsággal folytattuk az idevágó munká- 

 latok további elméleti megalapozását, amióta azok befejezését, a magyar 

 természetvédelemnek a törvényhozás utján való szabályozását — melyet 

 az alábbi memorandum szerint dr. Darányi Ignác volt m. kir. földmiv. 

 Minister megbízásából Kaán Károly* már teljesen elökészitett — a világ- 

 hábonmak ránk nézve oly végzetes kimenetele megakasztotta. 



A világháború folyamán megjelent kócsagtamilmányomban (Melléklet 

 az Aquila XXV. 1918. évi kötetéhez) szót emeltem ugyan utolsó kócsag- 

 telepeinknek természeti emlékekké való avatása érdekében, de csak abban 

 a kétes reményben, hogy talán majd az elkövetkező béke idején sikerül 

 megszervezni a Magyar Természetvédelmi Szövetséget, s ennek segítségével 

 megindítani a gyakorlati természetvédelmet. Amikor aztán a politikai 

 fölfordulás idején a földbirtokreform legsürgősebb megalkotása földara- 

 bolással és megsemmisítéssel fenyegette utolsó természeti emlékeinket, 

 memorandummal fordultam az akkori Földmivelésügyi Kormányhoz, hogy 

 azt ha lehet föltartóztathassam, vagy megakadályozhassam. 



A trianoni békediktátum következtében beállott általános elszegényedés 

 azután véglegesen útját vágta minden további erre vonatkozó működésnek. 

 A teljes reménytelenségbe és lemondásba azután belevilágított az első 

 fénysugár: a Hollandi Madárvédő Egyesület a .,Nederlandsche Vereeniging 

 tot Bescherming van Vogels* segélyakciója, amelyről már az Aqiüla múlt 

 évi kötetében (p. 155.) megemlékeztem. Az első adományt ujabbak és 

 ujabbak követték, úgyhogy 1923. március végén a holland adományok 

 összege 755 hollandi forintra rúgott. Ez az összeg 1921. november és 

 1923. március hava között. folyt be és különböző időkben más és más 

 árfolyamon való beváltása által 471.095 magyar koronát eredményezett. 

 Ehhez járul még a belföldi gyűjtés 36.682 koronával, tehát olyan összeg 

 áll rendelkezésre, amely még a jelen viszonyok között is tekintélyesnek 

 mondható és megfelelő alapot nyújt arra, hogy egyes területeken gyakorlati 

 intézkedések révén, vagyis közvetlen őrzésekkel biztosíthassuk az ott lakó 

 madárvilágot az üldözések és pusztítások ellen. 



